RSG - Dis die een! || Spektrum || Potgooi
Is jy regtig verantwoordelik vir die betaling van jou verband as jou grond onteien word?
Die bestuurshoof van NEDBANK, Mike Brownstead, het voor die Konstitusionele hersienings kommissie getuig dat as artikel 25 van die grondwet verander word, dit tot 'n krisis in die banksektor sal lei. Brownstead sê die wetgewing maak reeds voorsiening vir grontonteiening sonder vergoeding. Nedbank het ook vroeër op 'n vraag deur 'n kliënt gesê dat die persoon steeds verantwoordelik sal wees vir die lenings verbonde aan sy eiendom, as sy grond onteien word. Michael Lombard, 'n prokureur in grondsake en krediet-wetgewing, sê dit is egter nie heeltemal waar nie..
Laai die mp3 af (3 448KB)
Een uit elke nege mense wêreldwyd ly honger
'n Verslag deur die Verenigde Nasies toon dat hongersnood oor die afgelope jaar toegeneem het. Volgens die verslag, ly een uit elke nege mense, wêreldwyd honger. Die verslag fokus veral op wanvoeding, en sê dat dié verskynsel selfs voorkom onder mense wat oorgewig is. Marlinée Fouché berig dat veral Afrika, Asië en Suid-Amerika, kommerwekkende syfers toon...
Laai die mp3 af (5 983KB)
Roekelose geldleenpraktyke kan jou diep in die skuld laat
Deur net drie knoppies op jou selfoon te druk, kan jou baie diep in die skuld laat. Dit is die waarskuwing van 'n skuldkenner van Debt Safe Mattheys Potgieter. Hy sê hoe swaarder die ekonomie die verbruiker druk, hoe groter word skuldbemarking, wat gerig word op Suid-Afrikaners
Laai die mp3 af (5 855KB)
Graad drie leerlinge dwing skool om plastiekstrooitjies te verban!
Al ooit gewonder wat jy kan doen om die omgewing te bewaar? Al ooit gedink jy, as een persoon, gaan nie 'n verskil kan maak nie? Al ooit gedink jy is te jonk om 'n verskil te maak aan jou omgewing ? Luister dan na die storie. 'n Graad drie klas van Laerskool Rooihuiskraal in Centurion, Gauteng het gesê genoeg is genoeg en in 'n brief aan die skoolhoof, daarop aangedring dat plastiek strooitjies onmiddelik van die skoolperseel verban moet word. Die skrywer van die brief, namens die Fênsiemuis klas, MJ Du Plessis sê na hulle juffrou oor die impak van plastiek besoedeling op die omgewing gepraat het, kon hulle nie meer hande gevou sit nie
Laai die mp3 af (7 746KB)
Wat is die toestand van Johannesburg se brandweerstasies?
Na aanleiding van 'n brand in een van die geboue in Johannesburg se middestad, het Marlinée Fouché gaan uitvind wat die stand van sake in die stad se brandweer-dienste is. Drie brandweermanne is dood terwyl hulle die brand probeer blus het. 'n Gebrek aan voldoende infrastruktuur, bevelvoerders en die nodige voertuie, is slegs van die probleme.
Laai die mp3 af (7 893KB)
Nog slagoffers van 'n beweerde diamantswendelaar kom na vore
Nog mense wat beweer dat hulle deur die diamanthandelaar Louis Liebenberg bedrieg is, het na vore gekom. Spektrum het die afgelope twee dae berig hoe Liebenberg daarvan beskuldig word dat hy geld by mense vir belegging in diamante neem, maar nie volgens ooreenkoms presteer nie. 'n Groep van sowat 30 van Liebenberg se beweerde slagoffers is nou besig om klagtes van bedrog teen hom in te dien. Izak du Plessis berig.
Laai die mp3 af (4 739KB)
Moenie belê by iemand wat nie al wetlike vereistes nakom
Moenie jou geld by iemand belê wat nie al die wetlike vereistes en regulasies nakom nie. Dit is die raad aan verbruikers wat keer op keer deur swendelaars uitgebuit word. Die raad volg op gister se storie van 'n diamanthandelaar, Louis Liebenberg, wat beleggers na bewering uit duisende rande geswendel het. Izak du Plessis berig.
Laai die mp3 af (3 996KB)
Mej Doof SA Chantelle Pretoruis gereed om aan Mej Doof Wêreld te gaan deelneem
Mej Doof SA, Chantelle Pretorius se sakke is gepak en haar rok is gereed vir die mej Dowe Wêreld kompetisie wat aan die einde van die maand in Praag in Tsjeggiese Republiek plaasvind. Hoewel Chantelle heeltemal doof is, maak 'n koglieêre implanting dit vir haar moontlik om te hoor. Gister was ook die wereld biddag vir dowes en Chantelle sê tegnologie het dinge vir die dowe gemeenskap baie vergemaklik.
Laai die mp3 af (2 523KB)
Diamanthandelaar beskuldig van swendelary
'n Diamanthandelaar word daarvan beskuldig dat hy talle mense uit derduisende rand geswendel het. Louis Liebenberg van Bronkhorstspruit lok beleggers glo met beloftes van oornagrykdom deur middel van beleggings in diamante. Verskeie van die beleggers het die afgelope naweek op Facebook oor Liebenberg gekla. Izak du Plessis berig.
Laai die mp3 af (3 471KB)
Transnet pensioensaak kan binnekort geskik word
Die saak teen Transnet deur Transnet pensioenarisse gaan voort. Advokaat Anton Alberts van die Vryheidsfront Plus sê hy glo ook dat die saak binnekort geskik gaan word.
Laai die mp3 af (3 293KB)
Grondkwessie knyp verbruikers se sakke.
Die grondhervormingskwessies dompel die land, en veral die ekonomie in onsekerheid, wat op sy beurt weer die verbruiker negatief beinvloed. Die nuwe voorsitter van die landbousakekamer, Francios Strydom, sê dit is om dié rede dat hulle nie op hulle loure kan rus wat betref gesprekke en prosesse oor grondhervorming nie. Strydom sê die gesprek met die ANC was 'n poging om die onsekerhede wat tans heers, uit die weg te ruim.
Laai die mp3 af (6 038KB)
NG Kerk hou voet-by-stuk oor selfdegeslag-verhoudings..
Die NG Kerk glo die hooggeregshof in Pretoria se taak is eenvoudig wanneer uitspraak voorberei word in die saak wat 'n groep lidmate teen die kerk gemaak het. Die volbank regters moet beslis of die NG Kerk 'n ongrondwetlike besluit oor selfde geslagverhoudings geneem het. Die saak voor die hof gaan oor die omkeer van 'n sinodebesluit in 2015. Gemeentes van die kerk kon self besluit of hulle gayverhoudings erken, gaypaartjies trou en predikante aanstel. Die besluit is in 2016 omgekeer. Die hof het gister uitspraak voorbehou, nadat alle partye hul betoë gelewer het. Izak du Plessis het aan die moderator, ds Nelis Janse van Rensburg, gevra hoekom hulle die besluit as grondwetlik beskou.
Laai die mp3 af (5 384KB)
HENNIE PIENAAR OOR HOFSAAK TEEN NG KERK
Die hooggeregshof in Pretoria is van vandag af in sitting om te hoor waarom die NG Kerk 'n ongrondwetlike besluit oor selfde-geslagverhoudings geneem het. Die saak voor die hof gaan oor die omkeer van 'n sinodebesluit wat in 2015 deur die NG Kerk geneem is. Gemeentes van die kerk kon ingevolge die oorspronklike besluit self besluit of hulle gay-verhoudings erken, gay-paartjies trou en predikante aanstel. Die besluit is in 2016 omgekeer en 'n groep lidmate het besluit om die kerk hieroor hof toe te vat. Izak du Plessis het aan die woordvoerder vir die groep, proponent Hennie Pienaar, gevra hoekom die saak vir hulle belangrik is.
Laai die mp3 af (2 267KB)
Moenie alles glo wat op sosiale media versprei word betreffende grondhervorming sonder vergoeding nie sê kenner
Die publiek moenie vasgevang word in die paniek oor grondonteiening sonder vergoeding in boodskappe wat op sosiale media versprei word nie. 'n Prokureur in grondsake en krediet, en 'n dosent in waardasies aan die Universiteit van Pretoria, Michael Lombaard, sê as die onteiening nie deur 'n hof bekragtig word soos bepaal deur artikel 25 nie, gaan die proses nie voort nie.
Laai die mp3 af (5 660KB)
ONDERSTEUNERS VAN SAAK TEEN NG KERK Sê HOE HULLE VOEL
Ondersteuners van die saak teen die NG Kerk is van vandag af in Pretoria byeen. Dit sluit bekende name in soos Laurie en Fritz Gaum. Izak du Plessis berig.
Laai die mp3 af (4 257KB)
Kenner sê mense moet self aktief deelneem aan grondhervormings-proses
Michael Lombaard, 'n Prokureur in grondsake en krediet, en 'n dosent in waardasies aan die Universiteit van Pretoria, sê die publiek moet ook nie staatmaak op ander om die grondhervormingsproses namens hulle te bestuur nie. Hy sê jy moet jouself vergewis van al die regsaspekte hierby betrokke. Lombaard sê ook hy stem nie saam met AGRI SA se stelling dat daar 'n probleem is met die grondwaardasie formule soos hy nou aangewend word nie.
Laai die mp3 af (5 789KB)